প্রত্যক্ষদর্শী পুলিশ সদস্যরা জানিয়েছেন, দাঙ্গা পুলিশের সাবইন্সপেক্টর মতিউর রহমানকে উত্তেজিত জনতা লাঠিসোটা ও রড দিয়ে নির্দয়ভাবে পেটাতে থাকে। গুরুতর জখম হয়ে এক পর্যায়ে তিনি মাটিতে লুটিয়ে পড়লেও তারা ক্ষ্যান্ত হয়নি। প্রচণ্ড আক্রোশে এ সময় কয়েকজন যুবক ধারালো চাপাতি দিয়ে তার মাথায় আঘাত করার চেষ্টা করে। মতিউর বাম হাত দিয়ে তা প্রতিহত করার চেষ্টা করলে তার কয়েকটি আঙুল হাত থেকে ছিন্ন হয়ে যায়। এ সময় কয়েকজন আক্রমণকারী মতিউরের ডান হাত মুচড়ে ভেঙে দেয় এবং তাকে উপুড় করে ফেলে চাপাতি দিয়ে মাথার  পেছনে কোপ দেয়।ঘটনাস্থলে উপস্থিত একজন পুলিশ কনস্টেবল জানিয়েছেন, এ সময় মতিউর রহমান বাঁচাও বাঁচাও বলে আর্তচিৎকার করলেও গ্রামবাসীর কেউ তার সাহায্যে এগিয়ে আসেনি। বরং তাকে যাতে পুলিশ সদস্যরা উদ্ধার করে নিয়ে যেতে না পারে এ জন্য বেরিকেড সৃষ্টি করে। বিক্ষুব্ধ জনতা গাছের গুঁড়ি দিয়ে, গাড়ির টায়ার জ্বালিয়ে স্থানে স্থানে ব্যারিকেড দিয়ে রাস্তা অবোরধ করে রাখায় আক্রান্ত পুলিশ সদস্যদের উদ্ধারে যেতে পারেননি তার সহকর্মীরা। বিকাল ৩টার পর থেকে বিক্ষুব্ধ বিলবাসী মহাসড়ক থেকে সরে যেতে থাকে। এরপর পুলিশ ও রu200c্যাব সদস্যরা এলাকা  নিয়ন্ত্রণে নেয়। বিকাল ৪টার দিকে পরিস্থিতি স্বাভাবিক হয়ে এলে ঢাকা-মাওয়া মহাসড়কে আবার যানবাহন চলাচল শুরু হয়।